Ronalduga da'vogarlar safi kengaymoqda

«Manchester Siti» «Real» hujumchisi Krishtianu Ronaldu uchun kurashga qo‘shildi. Bu haqda The Sun tabloidi xabar tarqatdi.
Ayni paytda «shaharliklar» jamoasidan tashqari ushbu portugaliyalik futbolchiga «Manchester Yunayted», «PSJ», «Monako» hamda Xitoydagi klublardan qiziqishlar mavjud.
Ayni vaqtda Portugaliya terma jamoasi yig‘inida bo‘lib turgan ushbu 32 yoshli futbolchi madridliklar jamoasi prezidenti Florentino Peresga yozda jamoadan ketish istagi haqida bildirgan. Soliq bilan bog‘liq mojarolar girdobida qolgan futbolchi jamoasidan yetarlicha qo‘llab-quvvatlov olmayotgani tufayli Ispaniyani tark etmoqchi. O‘z navbatida klub ham uni ketishni istasa, majburlab ushlab turmasligi haqida ma'lum qilgan.